Tá ið ein arbeiðsgevari ynskir fólk, setur hann/hon seg í samband við arbeiðsávísingina. Arbeiðsgevarin letur ALS eitt oyðublað við upplýsingum um arbeiðið, førleikakrøv osfr. Arbeiðsgevarin undirskrivar, at øll skjøl, sum ALS útflýggjar, verða viðgjørd í trúnaði og burturbeind, eftir at tey eru brúkt. ALS letur harnæst arbeiðsgevaranum CV hjá fólki, ið samsvara við fyrispurningin. Arbeiðsgevarin gevur so ALS boð um, hvørji fólk hann/hon ynskir samband við, og hesi fólk fáa boð frá ALS um at seta seg í samband við arbeiðsgevaran. Arbeiðsgevarin tekur síðani avgerð um, hvørji fólk verða sett og boðar ALS frá hesum.